**Mesto Žilina**

odbor sociálny a bytový

Námestie obetí komunizmu 1

**Zápisnica**

z pracovného stretnutia pracovnej skupiny ,,Rodina a deti“ konaného dňa 12.06.2018 o 8:00 hod. na Mestskom úrade v Žiline

**Prítomní**: podľa prezenčnej listiny

**Program:**

1. Otvorenie
2. Prezentácia (stručná) prítomných účastníkov
3. Komunitný plán sociálnych služieb mesta Žilina – analýza stavu, SWOT, určenie cieľov a priorít pre danú cieľovú skupinu
4. Diskusia
5. Záver

**K bodu č. 1**

Pracovné stretnutie otvorila a prítomných privítala vedúca odboru sociálneho a bytového Mestského úradu v Žiline – PhDr. Mgr. Slavomíra Brezovská.

**K bodu č. 2**

Prezentácia zúčastnených. Vedúca OSaB MsÚ v Žiline predstavila koordinátorku pre pracovnú skupinu Rodina a deti - Bc. Máriu Šálekovú, zamestnanca OSaB, MsÚ v Žiline, tel. kontakt: 041/70 63 408; email: maria.salekova@zilina.sk.

**K bodu č. 3 a č. 4**

V rámci bodu č. 3 a č. 4 prítomní nevzniesli zásadné otázky a podnety.

Pracovná skupina poukázala o.i. na nutnosť prevencie a eliminácie vzniku sociálno-patologických javov v rodinách. Súčasne navrhla pri stanovení cieľov a priorít rozdelenie podľa časovej osi od vzniku rodiny:

1. Prenatálne obdobie – osveta a vzdelávanie, poradenstvo, materiálno-technická pomoc.
2. Obdobie - narodenie dieťaťa – finančná podpora pri narodení dieťaťa, zriadenie linky pomoci alebo vytvorenie zoznam kontaktov, na koho sa v prípade potreby obrátiť (letáky, bulletin ...).
3. Obdobie starostlivosti o dieťa od 0 – 3 rokov veku - materská a rodičovská dovolenka – osveta a prevencia, materské centrá, zosieťovanie organizácií v územnom obvode mesta Žilina.
4. Obdobie od troch rokov veku dieťaťa až do dovŕšenia osemnásteho roku veku dieťaťa – podpora rodičovských zručností, klubovne pre tínedžerov, voľný vstup na plaváreň, vytvorenie priestoru na voľnočasové aktivity.

**K bodu č. 5**

Pracovné stretnutie ukončila a prítomným za účasť poďakovala PhDr. Mgr. Slavomíra Brezovská. Na pracovnom stretnutí bol dohodnutý termín druhého pracovného stretnutia na deň 27.06.2018 o 8:00 hod. na Mestskom úrade v Žiline, zasadacej miestnosti č. 104. Pozvánka bude v časovom predstihu zaslaná. Stretnutie je verejné.

V Žiline dňa 13.06.2018

Zapísala: Bc. Mária Šáleková v. r.

Overil : p. Anna Dugovičová v. r.